शहर में फागुन महोत्सव आज से
राजनांदगांव| श्री श्याम परिवार मित्र मंडल के द्वारा शहर में तीन दिवसीय फागुन महोत्सव का आयोजन किया जाएगा। कार्यक्रम की शुरूआत में मंगलवार सुबह 10 से 12 बजे तक बाबा श्याम का गंगाजल, दुग्ध, केशर व इत्र से अभिषेक किया जाएगा। सुबह 10 से दोपहर 2 बजे तक श्याम नाम की मेहंदी सभी भक्तो को लगायी जाएगी। इस दौरान विशेष कार्यक्रम में राचीं के मुन्ना भाई द्वारा बेंजो के माध्यम से भजनों की प्रस्तुति दी जाएगी।
बताया गया कि शाम 6.30 बजे अयोध्या निवासी पंकज निगम व कोलकत्ता के शेखर शर्मा भजनों की प्रस्तुति देंगे। रात में 10 बजे तक ही भजनों की प्रस्तुति होगी। इस दौरान श्याम प्रभु का अलौकिक दरबार सजाए जाएगा, अखंड ज्योति प्रज्जवलित की जाएगी और इत्र, केशर, गुलाबजल व फूलों की होली खेली जाएगी। बुधवार को सुबह 6.30 बजे से ही भजन होगी। गायक दिपेश पारिक भजनों की प्रस्तुति देंगे। महोत्सव के तीसरे दिन गुरूवार को सुबह 8 बजे से श्याम महिला मंडल व श्री हरि सत्संग मंडल द्वारा श्री श्याम अखण्ड ज्योति पाठ व दोपहर में प्रसादी वितरण की जाएगी।
bho_Deva hin_Deva hin_Deva